nadhom sunda ku wajib wajibna sholat pepeling diri pengajian rutin malam jum'at puncak jaya group
Channel: Rifqi alfahmi
Date: 2022-08-26

Hei dulur dulur simkuring
Hayu di ajar areling
Kanu ngurus beurang  peuting
Ulah kajongjonan teuing

Urang di dunya ngumbara
Hirup moal angger ngora
Tuturkeun hukum syara
Ngarah teu meunang pilara

Mempeung aya keneh waktu
Migawe nu lima waktu
Karena Allah nu satu
Jeung dulur kudu bersatu

Allah parantos marentah
Ka makhluk wajib ibadah
Dina niat kudu lillah
Barokah dugi ka barjah

Jalma nu teu daek sholat
Di ajak kalah ka lumpat
Nepi ka waktu sakarat 
Moal di tarima thobat

Teu di tarima tobatna
Geus di genggerong nyawana
Ngan kaduhung karasa na
Geus beak jatah hirupna

Kaduhung ka liwat langkung
Henteu nyembah kanu agung
Di titah ibadah embung
Ngan pagaweana adigung

Harta banda teu manfaat
Lamun teu di pake tho'at
Moal ngajadi syafaat
Malahan mah jadi laknat

Ari harta teh titipan
Pangkat umur teh akuan
Teu di bawa ka kuburan
Ukur boeh di seungitan

Sholat parentah pangeran
Ngajadikeun  kawajiban
Pigawe meunang ganjaran
Teu daek meunang siksaan

Sholat kudu jeung elmuna
Sing apal syarat ruku na
Pami teu apal elmuna
Pek taroskeun ka ahlina

Sholat khusu acan bisa
Komo kuring loba dosa
Ngan niat ulah kapaksa
Ka Allah neuda pang raksa

Keudah apal syarat rukun
13 tong ka kantun
Hakikat ka Allah mayun
Prak niat kudu ta'ayyun

Takbir jeung niat sing tepat
Do'a iftitah sing parat
Fatihah kade kaliwat
Sadayana tujuh ayat

Sholat kudu tumaninah
Dina rukuk sing merenah
Baca tasbih eta sunnah
Di ajar ikhlas na manah

Ari dina waktu ruku
Pek tingali indung suku
Tungpangkeun leungeun na suku
Lempengkeun tuur jeung suku

Saba'da rukuk i'tidal
Mangkade kedah ka tinggal
Tempat sujud kedah apal
Dina sholat ulah asal

Na sujud ulah di tahan
Sabeurat sirah malahan
Tilepkeun tungtung sampean
Bari nasbeh ka pangeran

Saba'da sujud teh cengkat
Terus di baca tahiyyat
Dua kalimat syahadat
Di tungtungan ku sholawat

Kadua tahiyyat akhir
Tambahan do'a jeung dzikir
Mugi di leungitkeun fakir
Di singlar ti raja kafir

Tos beres ucapkeun salam
Usap beungeut tarang baham
Namprak leungeun neuda ilham
Ka gusti Allahhu'alam

Gunakeun waktu nu lowong
Sholat ulah belang betong
Tong wani di tajong tajong
Saacan urang di gotong

Anu kaliwat qodoan
Ngarah teu beurat hisaban
Sabab sholat kawajiban
Ulah di anggap lumayan

Ku wajib wajibna sholat
Nangtung pikeun anu kuat
Teu kuat diuk sing ngiblat
Teu kuat diuk ngajepat

Ku wajib wajib na sholat
Wajib sanajan madhorot
Saacan datang sakarat
Memeh asup ka akherat

Dimana tiba waktuna
Nu di taros pang payun na
Di jero kubur tempatna
Eta kumaha sholatna

Nu leres migawe sholat
Teu sieun waktu di landrat
Di taros ku malaikat
Hisabana henteu beurat

Sholat teh tihang agama
Pikeun pagawean jalma
Sapoe sa peuting lima
Pardhu ain nu utama


sumber:ust.hadad hasby


Semoga berkah dan bermanfat! 




Berbagai macam Kaos santri :
https://shopee.co.id/akuan.store?smtt=0.341096242-1658878096.9



#nadhomsunda #syiiran #pepeling